Taqsiṭ tis 17: D akniwen meena mxalafen
SIN warrac-agi i teţwaliḍ dagi mxalafen, neY ala? Tessneḍ ismawen-nsen? Aṣeggad-agi d Eisu (Icaw) ma d aqcic-agi yesslufuyen i izimer d Yeequb.
Eisu d Yeequb d akniwen i d-sean Isḥaq d Ribka. Baba-tsen Isḥaq iḥemmel aṭas Eisu axaṭer yezweṛ di ṣṣyada, yerna yeţţawi-d lqut i wat wexxam. Ma d Ribka, neţţat, tḥemmel akteṛ Yeequb axaṭer d aqcic amhenni.
Jeddi-tsen Abṛaham mazal-it yedder. Nezmer a nxayel acḥal iḥemmel Yeequb a s-issemḥess m’ara d-iţmeslay Yef Yahwa. Γer taggara Abṛaham yemmut mi gesea 175 n sna, mi wwḍen wakniwen-nni 15 iseggasen di leemeṛ.
Asmi i gewweḍ Eisu 40 n sna, yuY snat tlawin si tmurt n Kanean. Annect-agi isseḥzen aṭas Isḥaq d Ribka, axaṭer tilawin-agi ur ţeebbident ara Yahwa.
Yiwen wass, teḍra-d yiwet lḥaǧa i gewwin Eisu ad izeef Yef gma-s Yeequb. Iḥdeṛ-ed lawan ad yefk Isḥaq lbaṛaka i mmi-s amenzu. Imi i d neţţa i d amenzu, Eisu yessarem ihi a t-id-tṣaḥ lbaṛaka-ya. Lameena yeţţu belli, zik yezzenz i Yeequb lḥeqq-is n lbaṛaka-yagi. Yerna asmi i d-lulen sin warrac-a, Ṛebbi yenna-d belli d Yeequb iwumi ara teţţunefk lbaṛaka. D ayen i geḍran. Isḥaq yefka lbaṛaka i mmi-s Yeequb.
Asmi i gesla Eisu i lexbaṛ-agi, izeef yiwen n zzeaf d ameqran Yef gma-s Yeequb. Zzeaf-is issaweḍ-it armi yeţgalla di gma-s a t-ineY. Mi tesla Ribka s lexbaṛ-agi ikcem-iţ uYilif ameqran. DYa tenna i wergaz-is Isḥaq: ‘Ţ-ţawaYit ma yezweǧ ula d Yeequb d yiwet si tlawin n Kanean.’
Ihi Isḥaq yessawel i mmi-s Yeequb, yenna-yas: ‘Ur d-ţţawi ara tameṭṭut si Kanean. Meena ṛuḥ s axxam n jeddi-k Batwil yellan di tmurt n Ḥaṛan. AY yiwet si yessi-s n mmi-s n Laban.’
Yeequb issemḥess i baba-s. Din din yekker iṛuḥ Yer Ḥaṛan anda zedYen imawlan-is.
Laṣel n ddunit 25:5-11, 20-34; 26:34, 35; 27:1-46; 28:1-5; Ieebṛaniyen 12:16, 17.
Isteqsiyen
- Anwi i d Eisu d Yeequb? Deg wacu i mxalafen?
- Acḥal di leemeṛ n Eisu d Yeequb asmi i gemmut jeddi-tsen Abṛaham?
- Acu i gexdem Eisu i gesseḥznen aṭas imawlan-is?
- AyYer i gezeef aṭas Eisu Yef gma-s Yeequb?
- Anwa lameṛ i gefka Isḥaq i mmi-s Yeequb?
Isteqsiyen nniḍen
- Γer Laṣel n ddunit 25:5-11, 20-34.
Acu i d-yenna Yahwa uqbel talalit n sin warrac n Ribka? (Laṣel 25:23)
Acu n lxilaf yellan ger leeqliya n Yeequb ţ-ţin n Eisu Yef wayen yeenan “lḥeqq n umenzu”? (Laṣel 25:31-34)
- Γer Laṣel n ddunit 26:34, 35; 27:1-46; d 28:1-5.
Amek i d-iban belli Eisu yeḥqer leḥwayeǧ yeenan Ṛebbi? (Laṣel 26:34, 35; 27:46)
Akken lbaṛaka n Ṛebbi a d-tṣaḥ Yeequb, acu i s-yenna Isḥaq a t-ixdem? (Laṣel 28:1-4)
- Γer Ieebṛaniyen 12:16, 17.
Acu i gḍerrun i wid ur neţţak ara leezz i leḥwayeǧ iqedsen am wakken i t-nwala di lemtel n Eisu?
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn